**Мектеп: «Науырзым ауданы білім беру бөлімінің Науырзым орта мектебі» ММ**

|  |
| --- |
| **Мұғалімнің аты-жөні:Тапалова Асия Сагиевна****Пән:қазақ тілі****Сынып: 5** |
| **Ұзақ мерзімді жоспар тарауы:** 2-бөлім: Киім, сән, талғам |
| **Сабақ тақырыбы** | Бабамның киген киімі |
| **Осы сабақта қол жеткізілетін оқу мақсаттары** | 5.Ж2.Жанрлық ерекшеліктеріне сай ресімделуі мен құрылымын сақтап,хат,жарнама,хабарландыру құрастырып жазу.5.О6. Оқылым стратегияларын қолдану: жалпы мазмұнын түсіну үшін оқу; 5.ӘТН4.2.Зат есімнің мағыналық түрлерін мәнмәтін аясында жалғаулар арқылы түрлендіріп қолдану. |
| **Сабақ мақсаты** | Ұсынылған тақырып бойынша ресімделуі мен құрылымын сақтап жарнама жазу;Мәтін мазмұнын түсіну үшін оқу;Зат есімнің мағыналық түрлерін сөйлемдерде тәуелдік жалғауы арқылы түрлендіріп қолдану. |
| **Бағалау критерийі** | - мәтін мазмұны негізінде маңызды ақпаратты анықтайды; - мазмұнын түсіну үшін оқиды;- жазба жұмысында жанрлық ерекшелікті ескереді;-рәсімделуі мен құрылымын сақтайды; |
| **Тілдік мақсаттар** | Пәнге қатысты сөздік қор мен терминдер:зат есімнің мағыналық түрлері ,зат есімнің тәуелдік жалғауы  |
| **Құндылықтарға баулу** | * қарым-қатынас жасау;
* өзгелердің көзқарасына құрметпен қарау;
* өмір бойы оқуға дайын болу;
* жауапкершілік;
* ұлттық киімге деген қызығушылығын арттыру;

Құндылықтарға баулу топтық, жұптық жұмыстарға бағытталаған тапсырмалар арқылы іске асырылады  |
| **Пәнаралық байланыс** | Сабақта АКТ пайдалану арқылы информатика, ұлттық киімдерге жарнама жасауда сурет салу бейнелеу өнерімен және желімдеу арқылы еңбек пәнімен байланыс орнатылады. |
| **Алдыңғы білім** | Оқушылар бұған дейінжарасымды киім стилі мен сән үлгілері туралы ақпаратпен танысып, жетекші сұрақтар арқылы пікір алмасып, өз көзқарастарын білдіруге дағдыланды |
| **Сабақ барысы** |
| **Сабақтың жоспарланған кезеңдері** | **Сабақта жоспарланған жаттығу түрлері** | **Ресурстар** |
| Сабақтың басы – 15мин. | **Ширату.«Бес қадам» ойыны**Ортаға табан іздері тасталады.Сыныптан 5 оқушы ойынға шығады. Әр оқушыға лексикалық тақырып бойынша бір сұрақ қойылады. Оқушы берілген табан іздерін баса отырып жылдам жауап береді. *Сұрақ үлгілері:*- Ұлттық киімдерді ата. - Қысқы киімдерді ата.- Қыздардың ұлттық киімдерін ата.-« Киім»сөзіне сөз тіркесін айт.- Киімге қатысты мақал айт.Жаңа тақырыпқа шығу үшін оқушылар назарына интербелсенді тақтадан қазақтың ұлттық киімдері туралы бейнеролик көрсетіледі.*Балалар, біз бүгін сабақта «Бабамның киген киімі» мәтінімен танысып, оның мазмұнына қатысты сұрақтарға жауап береміз. Мәтіннен зат есімдердің мағыналық түрлерін ажыратып, жалғанған жалғаулары бойынша грамматикалық өзгерісті анықтаймыз. Ұлттық киімге жарнама жанрында мәтін қүрастырамыз, мәтін құрастыруда зат есімнің жалғауларын түрлендіріп қолданамыз. Алдымен зат есімнің мағыналық түрлері дегеніміз не? Зат есімге қандай жалғаулар жалғанады? деген сұрақтарға жауап іздеп көрейік.* **Оқылымға дейін****«Жазбаша дөңгелек үстел» әдісі****Ж.**Көп нүктенің орнына тиісті зат есімнің жалғауларын қойып жазыңдар. 1. Сәукеле – қалыңдықтың бас киім... . 2. Атамның тон... аң терісінен тігілген. 3. Қазақтың шапан... ұлттық оюмен өрнектелген.4. Менің байпағ... киізден сырылған..5. Әжемнің мәсі... былғарыдан тігілген. 6. Сіздің қамзол... қызыл, көйлег... ақ. 7. Бізді тымағ... суықтан қорғайды.8. Қазақтың ұлттық киім.... қандай әдемі! | Табан іздерінің суретіИнтербелсенді тақта, бейнеролик<https://www.youtube>.com/watch?v=ZRufTnHq3M4Кестелер |
| Сабақтың ортасы – 20мин. | **Оқылым тапсырмасы****ЖЖ.** Жалпы мәтіннің мазмұнын түсіну үшін оқу.Мұғалім оқушыларға мәтінді өз бетімен толық оқу үшін уақыт беріледі.*Мәтін:*Қазақ халқының ұлттық киімдерінің түрі де, үлгісі де аса бай. Оның көркем үлгілері әлемнің этнографиялық мұражайлары мен көрмелерінен орын алған. Ертеде халық шеберлері қазақтың болмысына тән, кигенде ыңғайлы әртүрлі киім үлгілерін жасаған. Олар:Тақия – үкілеген, әсем зергерлік бұйымдар тағылған бас киім.Қасаба – қымбат матадан тігілетін қыздардың бас киімі.Қалпақ – ер адамдардың бас киімі.Төбетей – төбеге киетін жаздық шағын бас киім.Құлақшын (малақай) – қыстық бас киім.Жалбағай – малшылардың жаздық бас киімі.Сәукеле – ұзатылатын қыздардың қымбат бас киімі.Сәлде – молдалардың орап киетін бас киімі.Желек – сәукеленің немесе қыздар бас киімінің желке тұсынан төгіліп тұратын жібек мата.*(«Қазақтың салт-дәстүрлері мен әдет-ғұрыптары» кітабынан)*«Алтын балыққа арналған аквариум» әдісін пайдаланамын.Мазмұнды түсінгендіктерін тексеруге арналған сұрақтар:1. Мәтінде негізгі ойды беріп тұрған кемінде

5 тірек сөздерді ата.1. Мәтіндегі негізгі ақпарат беріп тұрған 3 сөйлемді айт.
2. Мәтіндегі таныс/ таныс емес киім атауларын ата.
3. Мәтінде берілген қандай ұлттық киім атауларын өз көзіңмен көрдің немесе туыстарыңның кигенін көрдің бе? Қызықты оқиғаларың болса, ортаға сал.
4. Қазіргі кезде ұлттық киім сәнге айналса, сен қандай киімдер киер едің?
5. Егер сен болашақта киім дизайнері болсаң, ұлттық нақыштағы қандай киімдерді насихаттар едің?

**Сергіту сәті «Жел үрлейді»**Оқушылар шеңбер құрып отырады. Ортада бір ойыншы қалады. Ортадағы ойыншы «Жел үрлейді, жел үйрлейді» деп бастап, сыныптастарының киімдері, сыртқы сипаттарына қатысты қандай да бір белгіні айтады. Мысалы: «Жер үрлейді, жер үрлейді туфли киіп келгендерге». Осы сәтте туфли киіп келген оқушылар орын алмастырулары керек. Олар орындарынан тұрған сәтте ортадағы оқушы да өзіне орын тауып үлгеруі керек. Ал ортада қалған ойыншы жоғарыдағы ережедегідей ойынды жалғастырады.**Оқылымнан кейін****ТЖ.**Сынып үш топқа бөлініп, ұсынылған тақырып бойынша жарнама банерін дайындайды. 1-топ. Шапанға жарнама2-топ. Төбетейге жарнама3-топ. Сәукелеге жарнама**Дескриптор:** - мәтін мазмұны бойынша қойылған сұрақтарға жауап береді; - берілген киім түріне құрылым мен ресімделуін сақтап, жарнама мәтінін құрастырады;- мәтін мазмұнында зат есімнің жалғауларын түрлендіріп қолданады;**ҚБ**. Мұғалім дескрипторға сүйеніп, кері байланыс береді. Топтарды стакандар арқылы бағалайды. | Балықтардың суреттеріТүрлі, түсті қағаздар, маркер, қайшы, желім, флипчарт, қарындаш, стикерлерСтакандарhttp://static.webshopapp.com/shops/007781/files/006129946/krasnye-amerikanskie-stakanchiki-red-cups-original.jpghttp://www.vend.ru/upload/iblock/f47/glass-brown.jpghttp://901901.ru/pictures/f/865/f14865/842e897fa42340487dce2aaf9a2b4a94.png |
| Сабақтың соңы – 10мин. | **Оқушылар рефлексиясы:«Кір жаю»**Оқушылар кез-келген киім сұлбасын қиып, оған сабақ бойынша:* нені білгенін;
* нені үйренгенін;
* тағы нені білгісі келетіндігін жазып, іледі.
 | «Кір жаятын» жіп, түрлі-түсті қағаздар, қайшы |
|  |
| **Саралау:** Сіз қандай тәсілмен көбірек қолдау көрсетпексіз? Сіз басқаларға қарағанда қабілетті оқушыларға қандай тапсырма бересіз? | **Бағалау:** Сіз оқушылардың материалды игеру деңгейін қалай тексеруді жоспарлап отырсыз? | **Денсаулық және қауіпсіздік техникасын сақтау** |
| Кейбір оқушыларға зат есімнің мағыналық түрлеріне мысалдар жазылған, жалғауларына қатысты дайын ақпараттық кесте таратылады. Топтарға жарнама жазу барысында жарнама жанрына тән сөз оралымдар, үлгілер беріледі. Олар интернеттен үлгілер ала алады.Қабілетті оқушылар дербес қалаулары бойынша жарнаманы поэзия жанрында бере алады | Алдыңғы білім «Бес қадам» әдісі арқылы тексеріледі. Оқушылардың жеке, жүптық, топтық жұмыстары оқушылардың дескрипторға сүйеніп, бір-бірлеріне берген кері байланыстары арқылы тексеріліп отырады. Топтық жұмыстарда жекелеген оқушылардығ жұмысқа қатысуы қадағаланып, оларға дербес сұрақтар қойылады. Кері байланыс нәтижесінде ҚБ «стакандар» әдісі арқылы бағаланады | «Бес қадам», кесте толтыру, оқылым кезеңдеріне арналаған тапсымалар, жарнама жасау сияқты топтық жұмыс формалары, «Жел үрлейді» сергіту сәті балалардың жас ерекшелігіне сай таңдалып алынды |
| **Сабақ бойынша рефлексия** |  |
| Сабақ мақсаты қолжетімді болды ма?Барлық оқушылар оқу мақсатына қол жеткізді ме?Егер оқушылар оқу мақсатына жетпеген болса, неліктен деп ойлайсыз?Сабақта саралау дұрыс жүргізілді ме?Сабақ кезеңдерінде уақытты тиімді пайдаландыңыз ба?Сабақ жоспарынан ауытқу болды ма және неліктен? |
| Жалпы бағалауСабақта ең жақсы өткен 2 нәрсе (оқыту мен оқуға қатысты)?1. «Бес қадам» ойыны2.Топтық жұмыс бойынша жасалған жарнама |